צי התעלה

אה"מ "מינוטאור", אוניית הדגל של צי התעלה, 1887–1875 לערך
צי התעלה (באנגלית: Channel Fleet), שנקרא לפני כן שייטת התעלה (Channel Squadron), היה יחידת אוניות מלחמה של הצי המלכותי הבריטי שהגנה על מימי התעלה האנגלית (תעלת למאנש) מ-1854 עד 1909 ומ-1914 עד 1915.

==תולדותיו==
שייטות להגנת מימי המולדת (Home waters) היו קיימות בכל תולדותיו של הצי המלכותי הבריטי. אחת הראשונות הידועות לנו, שפעלה מפלימות, נקראה "השייטת המערבית" (Western Squadron), והיא המבשרת של "שייטת התעלה" (Channel Squadron) שנקראה לימים "צי התעלה" (Channel Fleet). ב-1650 נמסרה האחריות להגנת מימי התעלה מביצ'י הד ועד לנדס אנד לידי קפטן ויליאם פן , ולפקודתו הועמדו שש אוניות. אוניות אלה הוסיפו לפעול גם לאחר הרסטורציה, ומיחידה זו נוצרה "השייטת המערבית". מ-1690 ולמשך רוב המאה ה-18 ועד תחילת המאה ה-19 פעלה השייטת בתקופות מלחמה מבסיס הצי בפלימות . ב-1854 הוקמה "שייטת התעלה", שנקראה לעיתים גם בשם Particular Service Squadron. שייטת התעלה נעשתה ליחידה קבועה בצי ב-1858.

במאה ה-19, כאשר הכשירו הצרפתים נמל לאוניות קיטור מלחמתיות בשרבור, בנה הצי המלכותי את נמל פורטלנד כבסיס לאוניותיו. הנמל ושובר הגלים שלו נבנו בשנים 1849–1872.

לקראת 1900, עם התהדקות היחסים בין בריטניה לצרפת ולנוכח התעצמותה הימית של גרמניה, לא היה עוד צורך בצי שיגן על מימי התעלה, משום שזירת ההתגוששות הימית האירופית העיקרית עברה לים הצפוני. אדמירל ארתור וילסון נשא באופן רשמי בתפקיד "מפקד שייטת התעלה" מ-1901 עד 1903. סגנו פיקד על יחידה של אוניות מערכה. שייטת התעלה של השנים 1858–1903 נקראה לעיתים בטעות "צי התעלה".

ב-17 באפריל 1903 מונה סגן-אדמירל צ'ארלס בֶּרֶספוֹרד למפקד שייטת התעלה. ב-6 במאי 1903 הודיעה לו האדמירליות כי "שייטת התעלה" תיקרא מעתה "צי התעלה". ב-14 בדצמבר 1904 הוחלף שמו של צי התעלה ל"צי האטלנטי" (Atlantic Fleet) , וזה של צי מימי המולדת (Home Fleet) ל-"צי התעלה".

ב-24 במרץ 1909, במסגרת ארגון מחדש של יחידות הצי המלכותי, נעשה "צי התעלה" ל"פלגה השנייה של צי מימי המולדת" (2nd Division of the Home Fleet).

==מקורות==
<div class="mw-content-ltr">
* Annal, David; Collins, Audrey (2012). Birth, Marriage and Death Records: A Guide for Family Historians. Casemate Publishers.
* Black, Jeremy (University of Exeter). [http://www.napoleonicsociety.com/english/pdf/j2011black.pdf "The Royal Navy and the French Wars: The long-term background.] The Napoleonic Society, 2011. Retrieved 27 December 2017.
* Channel Fleet. [https://web.archive.org/web/20040126213804/http://www.theheritagecoast.co.uk/historyfile/portland_and_weymouth/portlands_deep_sea_harbour/channel_fleet.htm Archived] 2004-01-26 at the Wayback Machine. The Heritage Coast.
* Davis, Peter. "The Times newspaper on the Channel Squadron, 1858-1862]". [https://web.archive.org/web/20150510035800/http://www.pdavis.nl/Channel.php Archived] from the original, www.pdavis.nl., on 10 May 2015. Retrieved 27 December 2017.
* Harley, Simon; Lovell, Tony (2017). "[http://www.dreadnoughtproject.org/tfs/index.php/Channel_Squadron_(Royal_Navy) Channel Squadron (Royal Navy) - The Dreadnought Project]". www.dreadnoughtproject.org. Retrieved 27 December 2017.
* HMS Bulwark. [https://web.archive.org/web/20110822005805/http://military-genealogy.forcesreunited.org.uk/949/HMS_Bulwark Archived] August 22, 2011, at the Wayback Machine.
* Mackesy, Piers (1964). The War for America: 1775-1783. Lincoln, Nebraska, University of Nebraska Press.
* The National Archives. [http://discovery.nationalarchives.gov.uk/details/r/C1853 "Admiralty: Channel Squadron and Fleet: Correspondence"]. discovery.nationalarchives.gov.uk. National Archives UK, ADM 144, 1859-1910. Retrieved 8 February 2018.
* Portland Harbour Authority: History. [https://web.archive.org/web/20091231140859/http://www.portland-port.co.uk/about_the_port/company.htm Archived] December 31, 2009, at the Wayback Machine.
* Ranft, Bryan (1995). The Oxford illustrated history of the Royal Navy. Oxford, England: Oxford University Press.
* "[https://www.rmg.co.uk/stories/topics/royal-naval-dockyards Royal Navy Dockyards: Plymouth]". Royal Museums Greenwich, 2017. Retrieved 27 December 2017.
* Saunders, Andrew (1997). Book of Channel defences. London, Batsford.
* Weigley, Russell F. (2004). The Age of Battles: The Quest for Decisive Warfare from Breitenfeld to Waterloo. Indiana University Press.
* "[https://web.archive.org/web/20150510035800/http://www.pdavis.nl/Channel.php William Loney RN: Channel Fleet]". Archived from the original on 2015-05-10. Retrieved 2010-10-17.
</div>

==קישורים חיצוניים==

==הערות שוליים==

קטגוריה:הצי המלכותי הבריטי